Când papii erau ortodocşi 


Două scrisori papale pe care loan Paul al II-lea pare să le fi uitat 
Peste câteva zile, papa Ioan Paul al II-lea va efectua o vizită în România. Va fi pentru prima dată 


când va merge într-o tară majoritar ortodoxă. Este adevărat că Biserica Ortodoxă Română s-a arătat 
extrem de reticentă în fata acestei propuneri din partea Vaticanului. Papa a vrut să forteze mâna Prea 
Fericitului Părinte Patriarh Teoctist, trimitându-i o cerere personală si Patriarhul i-a răspuns cu 
întelepciune că papa ar putea veni, ca invitat al Bisericii Ortodoxe, cu conditia ca toate conflictele 
scandaloase cauzate de uniatii din Transilvania să fie solutionate în prealabil. Această ultimă 
conditie a fost îndeplinită pe jumătate, căci după acordul de la Blaj (unde uniatii au recunoscut că 
marea majoritate a fostilor uniati au revenit astăzi la Ortodoxie, de unde fuseseră dezrădăcinati, si 
că ar dori să rămână asa, si au promis că vor abandona conflictele ajunse în fata tribunalelor civile), 
au declarat în stil iezuit că procesele în curs vor fi duse până la capăt. În orice caz, papa va fi 
invitatul Bisericii Ortodoxe Române si, desigur, va fi primit cu dragostea si ospitalitatea atât de 
caracteristice popoarelor ortodoxe, care primesc oaspetele ca pe Hristos Însusi, fără distinctie de 


persoană, de rasă sau de religie. 


Primirea călduroasă care va fi rezervată papei nu trebuie să dea însă impresia că zâmbetele de bun 
venit implică si faptul că papa a încetat să mai fie ereziarhul ale cărui pretentii de dominare sunt 


cauza principală a dezbinării crestinilor. 


Cu această ocazie, este bine să fie amintit ortodocsilor faptul că papii n-au fost dintotdeauna ereticii 
imperialist care au ajuns din nefericire în zilele noastre. A fost o vreme când papii erau ortodocsi, 
apărând dogmele pe care acum le neagă, cu o franchete si o fortă a limbajului pe care putini dintre 
teologii ortodocsi de azi le mai au. Din vasta literatură care demonstrează această ortodoxie romană, 
din păcate pierdută, propunem spre examinare două scrisori ale bravilor ortodocsi papa Grigorie cel 


Mare si papa Ioan al VIII-lea. 


Când împăratul bizantin a atribuit titlul de Patriarh Ecumenic lui loan Postitorul, Grigorie cel Mare 
(c.540-602) a început o veritabilă campanie epistolară pentru a arăta că formula contine o erezie 
eclesiologică, cel putin în varianta latină Patriarca Universalis. Scrisorile pe care le posedăm sunt 
adresate Patriarhului loan Postitorul, Împăratului, Patriarhului Chiriac, succesorul lui loan si 
Patriarhilor din Antiohia si Alexandria. Am ales scrisoarea către Evloghie al Alexandriei si 
Anastasie al Antiohiei. Pentru că unii autori ultramontanisti au citat câteva fraze izolate din această 
scrisoare pentru a-si sustine doctrinele, omitând complet esentialul care le distruge, vom da textul in 


extenso înainte de a adăuga câteva comentarii. Este vorba de scrisoarea cu numărul 43 a Cărtii a V-a 


din Scrisorile Sfântului Grigorie, după editia benedictină. Am numerotat paragrafele pentru a usura 


găsirea reperelor. 








Scrisoarea Sfântului Grigorie cel Mare 


1. « Grigorie către Evloghie, Episcop al Alexandriei, si către Anastasie, Episcop al Antiohiei. 


2. « Atunci când Predicatorul prin excelentă spunea: "Atât timp cât voi fi Apostol al neamurilor, 
voi slăvi slujirea mea” (Rom. 11, 13); atunci când spunea în altă parte: "Noi am fost blânzi în 
mijlocul vostru precum o doică îngrijeste pe fiii săi” (I Tes. 2, 7), el ne lasă nouă, celor care vom 
veni după el, exemplul de a fi în acelasi timp smeriti cu duhul si credinciosi în a păstra cu cinste 
demnitatea Cinului nostru, în asa fel încât smerenia noastră să nu fie timiditate si înăltarea 


noastră Să nu fie trufie. 


3. « Acum opt ani, când încă trăia Pelaghie, predecesorul nostru de sfântă pomenire, confratele 
nostru, coepiscopul loan, profitând de ocazia ivirii unei alte probleme, a întrunit un sinod în 
orasul Constantinopol si s-a străduit să ia titlul de "universal". De îndată ce predecesorul meu a 
luat cunostintă de aceasta, el a trimis scrisori prin care, în virtutea autoritătii sfântului apostol 


Petru, a anulat actele acelui sinod. 


4. « Am avut grijă să adresez Sanctitătii Voastre copii ale acestor scrisori. Cât priveste diaconul 
care, după obicei, se alătură suitei Prea Cucernicilor Împărati pentru problemele eclesiale, 
Pelaghie i-a interzis să se împărtăsească la slujbă împreună cu sus-numitul nostru coepiscop. 
Urmând predecesorului meu, am scris coepiscopului nostru scrisori ale căror copii am considerat 
că trebuie să vi le trimit Fericirii Voastre. Principalul nostru scop - într-o problemă care, din 
cauza trufiei ei, tulbură Biserica până în străfundurile ei - era să-i amintim duhului fratelui 
nostru de modestie, pentru ca, dacă n-ar voi să cedeze nimic din tăria trufiei lui, să putem mai 


usor, cu ajutorul Atotputernicului Dumnezeu, să aflăm mijloacele de a-l corecta sever. 


5. « Cum stiti prea bine Sanctitatea Voastră, pe care o venerez în mod deosebit, acest titlu de 
"universal" a fost oferit de Sfântul Sinod de la Calcedon episcopului din scaunul apostolic al 
cărui slujitor sunt prin harul lui Dumnezeu. Dar nici unul dintre predecesorii mei n-a vrut să se 
servească de acest cuvânt profan; pentru că, de fapt, dacă un patriarh este numit "universal", le 
răpeste celorlalti titlul de patriarh. Departe, departe să fie de tot sufletul crestin dorinta de a 
uzurpa câtusi de putin sau de a diminua onoarea fratilor săi! Dacă noi refuzăm o onoare care ne- 


a fost oferită, gânditi-vă cât de rusinos este să fie uzurpată violent de către un altul. 


6. « Pentru aceea, Sanctitatea Voastră să nu dea nimănui în scrisorile sale titlul de "universal", 
pentru a nu se priva pe sine de ceea ce i se cuvine, oferind altuia o onoare pe care nu i-o 


datorează. Să nu aveti în aceasta vreo teamă de Serenisimii Stăpâni, căci Împăratul se teme de 


Atotputernicul Dumnezeu si nu va consimti la încălcarea poruncilor evanghelice si a prea 
sfintelor canoane. În ce mă priveste, desi sunt separat de Voi de mari întinderi de pământ si de 
mare, vă sunt totusi atât de aproape cu inima. Sunt convins că sentimentele Fericirii Voastre sunt 
aceleasi pentru mine. Dacă mă iubiti asa cum vă iubesc si eu, spatiul nu ne mai separă. 
Multumesc dar acestui grăunte de mustar, acestui grăunte care părea mic si vrednic de dispret, 
dar care, întinzându-si în toate părtile ramurile care ies din aceiasi rădăcină, s-a făcut sălas 
pentru toate păsările cerului! Multumesc si acestui aluat care, adăugat la trei măsuri de făină, a 
unit întregul neam omenesc! Multumesc încă si acestei mici pietre care, desprinsă cu usurintă din 
munte, a acoperit întreaga suprafată a pământului; care s-a întins până a făcut din neamul 
omenesc adus la unitate, trupul Bisericii universale; care a făcut chiar ca toate diferentele 


diverselor părti să servească la strângerea legăturilor unitătii! 


7. « Urmează de aici că nu ne-am îndepărtat de voi, pentru că suntem una în Cel Care este 
pretutindeni. Să-I aducem multumire că a doborât vrăjmăsiile încât, în umanitatea Sa, nu mai 
există în tot universul decât o singură turmă si un Singur Staul sub un singur Păstor care este El 
Însusi. Să ne amintim mereu de aceste avertismente ale Predicatorului adevărului: "Siliti-vă să 

păziti unitatea Duhului întru legătura păcii” (Efes. 4, 3); "Căutati pacea cu toti si Sfintenia, fără 
de care nimeni nu va vedea pe Dumnezeu" (Evr. 12, 14). La fel spunea ucenicilor săi: "Dacă se 
poate, pe cât este întru voi, trăiti în pace cu toti oamenii” (Rom. 12, 18). El stia că cei buni nu 


puteau trăi în pace cu cei răi, de aceea zice la început, după cum stiti: "Dacă este cu putintă”. 


8. « Dar, pentru că pacea nu poate exista între două părti opuse si din moment ce toti cei răi fug 
de ea, cei buni trebuie să tină la ea din adâncul sufletelor lor. Aceasta o spune admirabil si 
Sfântul Pavel: "Pe cât este întru voi”, pentru a ne face să întelegem că pacea trebuie să rămână 
în noi chiar si atunci când oamenii perversi o izgonesc din inima lor. Păstrăm cu adevărat pacea 
în noi atunci când urmărim greselile celor trufasi sub impulsul dragostei si al dreptătii, si când 
iubim persoanele, dar viciile lor le urâm, căci omul este lucrarea lui Dumnezeu, dar viciul este 
lucrarea omului. Se cuvine, asadar, să deosebim ceea ce a făcut Dumnezeu si ceea ce face omul; 


să nu urâm omul din cauza greselii si să nu iubim greseala din cauza omului. 


9, « Deci să urmărim la om răul datorat trufiei sale, rămânând uniti cu el în Duh, ca acest om să 
fie eliberat de vrăjmasul lui, adică de greseala lui. Atotputernicul nostru Mântuitor va da putere 
iubirii si dreptătii noastre; ne va da unitatea Duhului Său, nouă, celor care suntem separati de voi 
de o întindere atât de mare de pământ, pentru că El a zidit Biserica Lui ca pe o arcă, dându-i ca si 
cele patru laturi ale ei, cele patru părti ale pământului; EI a făcut-o dintr-un lemn nestricăcios, a 
uns-o cu bitumul dragostei, în asa fel încât să nu se teamă nici din partea vânturilor, nici din cea 
a valurilor. Trebuie să ne rugăm din toată inima noastră, iubiti frati, pentru ca, sub ocârmuirea 
harului, apa din afară să nu o tulbure si ca dreapta Providentei să păstreze bine cala vasului. Căci 
diavolul, dusmanul nostru, năpustind împotriva celor smeriti si înconjurându-i ca un leu răcnind 
ce caută să-i înghită, după cum vedem, nu se multumeste să-i înconjoare, ci si-a înfipt atât de 


adânc coltii în unele mădulare de trebuintă ale Bisericii încât, fără îndoială (dar să ferească 


Dumnezeu!), turma va fi curând răvăsită dacă ceilalti păstori nu se înteleg între ei pentru a o 
ajuta cu purtarea de grijă a Domnului. Să ne gândim, prea iubiti frati, ce va face acela care, de la 
început a ridicat asemenea planuri detestabile împotriva slujirii preotesti. E aproape de noi cel 
despre care s-a scris: "Acela este rege peste toti copiii trufiei”. Nu pot să spun aceasta fără să fiu 
coplesit de durere: Fratele nostru si coepiscopul loan caută să se ridice la acest titlu, dispretuind 


poruncile Domnului, preceptele apostolice si rânduielile Părintilor. 


10. « Să facă Atotputernicul Dumnezeu ca Fericirea Voastră să aflati cât de adânc suspin 
gândindu-mă că cel care altădată îmi părea cel mai modest dintre oameni, cel pe care îl iubeam 
cel mai mult, care părea preocupat doar de milostenii, de rugăciuni, de posturi, si-a luat 
înfumurarea din cenusa pe care se asezase, din acea smerenie care îi aducea slava, încât caută să- 
si atribuie totul si, prin trufia unui titlu pompos, să subjuge pe toti cei uniti sub singurul 
conducător care este Hristos, adică mădularele Aceluiasi Hristos. Nu este de mirare că Ispititorul, 
care stie că trufia este începutul tuturor păcatelor, de care s-a si folosit de la bun început 
împotriva primului om, caută prin acest viciu să distrugă virtutile unora si întinde capcană si 
pune obstacol la tot lucrul bun, chiar si în virtutile celor care păreau să fi scăpat din mâinile sale 


crude. 


11. « De aceea trebuie să ne rugăm mult; trebuie să ne rugăm Atotputernicului Dumnezeu cu 
rugăciuni neîncetate, ca să întoarcă duhul fratele nostru de la greseala lui, ca să îndepărteze de 
unitatea si smerenia Bisericii Sale acest rău al trufiei si tulburării. Cu harul lui Dumnezeu trebuie 
să încercăm cu toate puterile să împiedicăm ca, prin otrava continută într-un singur titlu, să se 
rănească de moarte mădularele care trăiesc în trupul lui Hristos. Căci a îngădui acest titlu 
înseamnă a distruge demnitatea tuturor patriarhilor; iar dacă se întâmplă ca acela care îsi spune 


“universal” să cadă în greseală, înseamnă că nici un episcop nu mai rămâne cu tărie în adevăr. 


12. « Trebuie, asadar, să păstrati Bisericile în integritatea lor, asa cum le-ati primit si să nu 
acordati nici un sprijin acestei încercări de uzurpare diabolică. Tineti-vă tari si fiti linistiti; nu dati 
si nu primiti niciodată scrieri care ar purta acest titlu de "universal". Împiedicati pe toti episcopii 

care vă sunt supusi Să se întineze aderând la această trufie, si toată Biserica să stie că sunteti 

patriarhi nu doar prin faptele voastre bune ci si printr-o autoritate adevărată. Dacă ni se va 
întâmpla ceva rău din aceasta, vom Suporta împreună; iar datoria noastră va fi de a arăta, chiar 

prin moartea noastră, că nu mai tinem la nimic din clipa în care s-ar aduce vreo atingere 
universalitătii. Să spunem cu Pavel: "Pentru mine a trăi este Hristos si a muri un câstig " (Fil. 1, 
21). Să ascultăm ceea ce a spus primul dintre toti păstorii: "Fericiti cei prigoniti pentru dreptate, 


că a lor este împărătia cerurilor” (Mt. 5, 10). 


13. « Să fiti convinsi că am părăsi fără tulburare demnitatea pe care am primit-o pentru a 
propovădui adevărul pentru acelasi adevăr, dacă ar fi nevoie. Rugati-vă pentru mine, asa cum se 
cuvine Prea lubitei Voastre Fericiri, pentru ca lucrările mele să fie pe măsura cuvintelor pe care 


am îndrăznit să vi le adresez. » 








Comentariu asupra scrisorii Sfântului Grigorie 


Această lungă scrisoare este bogată în învătăminte eclesiologice. În mod firesc, apologetii 
papalitătii se limitează la citarea paragrafului nr. 3, aplicându-i o falsă interpretare, fără să redea 
contextul istoric si făcându-l pe Sfântul Grigorie să spună nu doar ceea ce nici nu spune, dar mai 
ales ceea ce neagă atât de explicit într-o multime de alte locuri. După învătătura - ortodoxă - a 
Sfântului Grigorie, "autoritatea Sfântului Apostol Petru" nu implică o jurisdictie universală. Ca 
dovadă în acest sens stă următorul extras din scrisoarea sa adresată lui loan Postitorul (Cartea a V-a, 
Scrisoarea 25 în editia benedictină): 

« Petru, primul dintre Apostoli si mădular al Bisericii sfinte si universale; Pavel, Andrei, loan nu sunt 
conducători ai unor popoare? Si totusi sunt mădulare sub un singur Conducător. Într-un cuvânt, sfintii 
dinaintea Legii, sfintii de sub Lege, sfintii de sub Har nu alcătuiesc toti trupul Domnului? Nu sunt ei mădulare 
ale Bisericii? Si nu a fost nici unul dintre ei care să fi vrut să se numească "universal". Sfintia Voastră să 


recunoască deci cât de mult se umflă în sinesi atunci când revendică un titlu pe care nici unul n-a avut 


aroganta de a si-l atribui.» 
Acel sinod de la Constantinopol fusese convocat pentru a judeca un preot într-o problemă de 
disciplină. Preotul inculpat făcuse recurs la Roma, invocând Canonul 3 al Sinodului de la Sardica 
(343 sau 344): « Episcopul Osiu din Cordoba zise: (...) Iar dacă cumva vreunuia dintre episcopi i s- 
ar părea că este condamnat în vreo pricină si ar socoti că pricina lui nu este rea ci bună, pentru ca 
astfel să se înnoiască judecata, de s-ar părea dragostei voastre, să cinstim memoria Apostolului 
Petru, si să se scrie lui Iuliu, episcopul Romei în privinta celor care s-au judecat, pentru ca, de ar 


trebui, să se înnoiască judecata prin episcopii vecini ai eparhiei, si el să dea pe judecător. » 


Versiunea latină adaugă la sfârsitul Canonului: „Sunteti de acord cu totii? Sinodul răspunde: Da, 


suntem de acord.” 


În legătură cu acest canon, Tillemont observă că formularea este foarte puternică, pentru a arăta că 
acesta era un drept pe care papa nu-l avea înainte. Pierre de Marca, în De Concordantia Sacerdotii 
et Imperii, Lib. VII, cap. iij., par. 8, afirmă că aici Osiu propune Sfintilor Părinti să cinstească 
memoria Sfântului Petru pentru a-i determina să consimtă mai usor acestui nou privilegiu căci, asa 
cum a dovedit de Marca, dreptul acordat aici episcopului din Roma era necunoscut înainte. Edmond 
Richer, de la Sorbona, arată că faptul că papa este amintit cu numele indică clar că în aceste 


canoane prevederea unui apel la Roma nu era decât o măsură temporară. 


In orice caz, episcopul Romei, Pelaghie, era considerat judecător în ultimă instantă în această 


problemă pentru că Sinodul de la Calcedon (451) îi acordase întâietatea prin canonul 28: 


4. Căci Părintii, după dreptate i-au conferit privilegii scaunului Vechii Rome, pentru că era cetatea 
împărătească. Si cei 150 de episcopi prea iubitori de Dumnezeu îndemnati de aceleasi motive au dăruit 
privilegii egale (isa presbeia) prea sfântului scaun al Noii Rome, socotind cu dreptate ca cetatea care s-a cinstit 
cu împărătia si cu senatul, si care a dobândit privilegii deopotrivă cu ale Vechii Rome împărătesti, întocmai ca 
si aceea să se mărească si să fie a doua după aceea; ... » 


Este foarte interesant de notat că Sinodul II Ecumenic de la Constantinopol (381) 

a acordat privilegii Vechii Rome, de care, prin urmare, nu se bucurase înainte. În plus, motivatia 
pentru aceste privilegii acordate prin drept eclesiastic în secolul al IV-lea, si tocmai prin aceasta în 
mod evident nu de drept divin, nici de origine apostolică, este mentionată explicit si nu avea nici o 
legătură cu Sfântul Petru; era pur si simplu pentru că Roma era cetatea imperială. Cu alte cuvinte, 


Sfintii Părinti au vrut ca ordinea eclesiastică să reflecte ordinea civilă: nici mai mult, nici mai putin. 


Interpretarea papistă despre o jurisdictie universală "în virtutea autoritătii Sfântului Apostol 


Petru" este, asadar, cu desăvârsire falsă. 


Dimpotrivă, mesajul scrisorii Sfântului Grigorie este că nimeni în Biserică nu are dreptul să-si aroge 
titlul de universal. Lectura actelor Sinodului de la Calcedon nu-i dă dreptate Sfântului Grigorie care, 
în paragraful nr. 5 al scrisorii prezentate, afirmă că "titlul de universal a fost oferit de Sfântul Sinod 
de la Calcedon" episcopilor din Roma. O astfel de decizie nu se regăseste nicăieri. În ciuda erorii 
sale, Sfântul Grigorie consideră că titlul "universal" ar fi fost "oferit" papilor în 451, ceea ce 
dovedeste că nu-l aveau anterior si că nici un papă - ortodox - n-a dorit vreodată "să se folosească 
de acest cuvânt profan". loan Paul al II-lea pare să nu fi dat nici o atentie acestui fapt si nici celor ce 
urmează: "Dacă un patriarh se numeste universal le răpeste celorlalti titlul de patriarh”. Sfântul 
Grigorie taxează pretentia universalitătii ca uzurpare. Cu toate acestea, Conciliul I Vatican (1870), 


considerat de loan Paul al II-lea ca ecumenic, spune: 


« Noi învătăm deci si declarăm că primatul de jurisdictie în Biserica universală a lui Dumnezeu (primatum 
iurisdictionis in universam Dei Ecclesiam), după mărturia Evangheliei, a fost promis si conferit de Domnul 
Hristos imediat si în mod direct fericitului Apostol Petru. »Ce ar fi spus Sfântul Grigorie? Desigur, ar fi 
apreciat la justa valoare canonul care urmează în Actele aceluiasi Conciliu: « Dacă cineva spune că fericitul 
Petru n-a fost instituit principe al tuturor Apostolilor de Domnul Hristos si cap văzut al întregii Bisericii 
luptătoare, sau că a primit primatul doar de onoare si nu de jurisdictie veritabilă si autentică direct si imediat 
de la Însusi Domnul nostru Iisus Hristos: să fie anatema! » 


E sigur că Conciliul I Vatican îl declară astfel anatema pe Sfântul Grigorie cel Mare, doctor al 
Bisericii. Ecumenistii moderni nu întârzie să opineze că această situatie s-a schimbat odată cu 
Conciliul II Vatican. Chiar dacă ar fi adevărat, aceasta ar fi o condamnare formidabilă a 
autenticitătii doctrinei conciliare romane, care ar fi astfel capabilă să se contrazică din conciliu 
ecumenic in conciliu ecumenic. Dar Vatican II a reluat doctrina de la Vatican I: « Conciliul pune din 


nou în fata tuturor credinciosilor, pentru a fi crezută cu tărie, această învătătură despre instituirea, 


perpetuitatea, puterea si rostul primatului sacru al Pontifului Roman si despre magisteriul lui 
infailibil, si, mergând pe aceeasi linie, a hotărât să mărturisească si să proclame în fata tuturor 
învătătura despre episcopi, urmasii Apostolilor, care, împreună cu urmasul lui Petru, vicarul lui 


Hristos si Capul văzut al întregii Biserici, conduc casa Dumnezeului celui viu. » (Vat. II, 


Lumen gentium, § 18.)Paragraful numărul 6 al scrisorii arată clar că Sfântul Grigorie nu-i refuză 
titlul de universal lui loan Postitorul pentru că l-ar fi dorit pentru el însusi: "Sanctitatea Voastră să 
nu dea nimănui în scrisorile sale titlul de universal, pentru a nu se priva pe sine de ceea ce i se 


cuvine, oferind altuia o onoare pe care nu i-o datorează." 


Paragraful numărul 7 spune într-un mod foarte explicit că singurul Păstor universal al Bisericii este 
Hristos Insusi în umanitatea Sa (in carne sua). Această afirmatie nu lasă nici un loc pentru un "vicar 
al lui Hristos pe pământ", căci Hristos a înviat în trupul Său. Sfântul Grigorie n-ar fi subscris la 


învătătura Conciliului de la Florenta (1439): 


« Definim (...) că Pontiful Roman este însusi succesorul fericitului Petru, principele Apostolilor, si adevărat 
vicar al. lui Hristos, capul întregii Biserici si părintele si învătătorul tuturor crestinilor (...) ». 
În scrisoarea sa către loan Postitorul, Sfântul Grigorie scrie (Scrisoarea 25, Cartea I, editia 
benedictină): « Domnul a zis ucenicilor Săi: "(...) Nu vă numiti părinte, căci aveti un singur 
Părinte.«Ce veti spune atunci, prea iubite frate, la înfricosătoarea judecată ce va să vină când nu 
doriti să vă numiti doar Părinte, ci Părinte universal al lumii? (...) Ca urmare a acestui titlu criminal 


si plin de trufie, Biserica este împărtită, si sufletele tuturor fratilor sunt scandalizate. » 


Această afirmatie nimiceste învătătura Conciliului de la Florenta, dar reprezintă totodată si reprosul 
Ortodoxiei adus papei loan Paul al II-lea, cu atât mai transant cu cât provine de la un sfânt papă al 
Romei. De fapt, dezbinarea care domneste printre crestinii români este datorată acestor "titluri 


criminale si pline de trufie" ale papei loan Paul al II-lea. 


Paragraful numărul 10 reia doctrina ortodoxă după care nici un episcop nu trebuie "să caute să-si 
atribuie totul si din trufie unui titlu pompos, să subjuge pe toti cei uniti sub singurul conducător care 
este Hristos, adică mădularele Aceluiasi Hristos." Paragraful numărul 11 subliniază gravitatea unei 
astfel de greseli, căci prin "otrava continută într-un singur titlu mădularele care trăiesc în trupul lui 
Hristos" pot fi "lovite de moarte; căci a îngădui acest titlu înseamnă a distruge demnitatea tuturor 
patriarhilor; iar dacă se întâmplă ca acela care îsi spune universal să cadă în greseală, înseamnă că 


nici un episcop nu mai rămâne cu tărie în adevăr." 


Adevărul celor afirmate de Sfântul Grigorie aici a fost din nefericire confirmat putin timp după 
aceea, când papa de la Roma si patriarhul de la Constantinopol au căzut în erezia monotelită, ceea 


ce le-a atras anatema unui Sinodul ecumenic (Constantinopol III, din 680-681): 


« Sfântul Sinod spune: După promisiunea făcută Altetei Voastre, analizând scrisorile doctrinare ale lui 
Serghie, fost patriarh al acestei cetăti împărătesti si păzită de Dumnezeu, către Cir, pe atunci episcop de Phasis 
si către Honoriu, cândva papă al Vechii Rome, si de asemenea cele ale acestuia din urmă către acelasi Serghie, 

am găsit că acele documente sunt cu totul străine de dogmele apostolice, de hotărârile Sfintelor Sinoade si de 
ale tuturor Sfintilor Părinti universal acceptate, si că ei urmează învătăturile gresite ale ereticilor; în 
consecintă, le excludem în întregime si le considerăm ca fiind dăunătoare sufletului. lar numele acestor 
oameni, ale căror învătături le respingem, trebuie excluse, de asemenea, din sfânta Biserică a lui Dumnezeu, 
anume cel al lui Serghie, altădată episcop al acestei cetăti împărătesti si păzite de Dumnezeu (...). Si cu ei am 
hotărât că trebuie scos din sfânta Biserică a lui Dumnezeu si anatemizat Honoriu, cândva papă al Vechii 
Rome, pentru ceea ce am găsit scris de acesta către Serghie, căci a urmat în întregime punctul său de vedere si 
a confirmat doctrinele sale nelegiuite. » 
« Lui Teodor al Faranului, ereticul, anatema! Lui Serghie, ereticul, anatema! Lui Cirus, ereticul, anatema! 
Lui Honoriu, ereticul, anatema! Lui Pir, ereticul, anatema! » 


Să adăugăm, deci: lui Grigorie, Papa Vechii Rome, ortodoxul: vesnică pomenire! Lui loan Paul al 


II-lea, ereticul: anatema! 


Dacă crede cineva că este exagerat ca loan Paul al II-lea să fie anatemizat din cauza pretentiilor lui 
universaliste care urmează învătătura conciliilor de la Florenta si de la Vatican I, pe care le consideră 
ecumenice, să citească paragraful numărul 12 al Sfântului Grigorie: "datoria noastră va fi de a arăta, chiar 
prin moartea noastră, că nu mai tinem la nimic din clipa în care s-ar aduce vreo atingere universalitătii. "" 
Paragraful numărul 13 arată că Sfântul Grigorie considera că era posibil să renunte la scaunul papal 
dacă ar fi fost necesar pentru binele Bisericii. Nu l-ar privi aceasta si pe Ioan Paul al II-lea, ale cărui 

suferinte de bătrânete si sechelele nefericitei boli Parkinson îl fac mai de plâns decât orice în 
momentele aparitiilor publice? Sfântul Grigorie nu vedea în faptul de a fi papă o însărcinare divină, 
ce ar trebui păstrată până la moarte cu orice pret. Această sacralizare nepotrivită nu este decât un fel 
de metastază a ereziei eclesiologice a papalitătii romane. Astfel, citirea scrisorilor Sfântului Grigorie 
ar putea nu numai converti sufletul lui Ioan Paul al II-lea, ci, în egală măsură, ar putea să-i usureze 


suferintele trupesti. 


KKK 


Dacă papa Grigorie cel Mare are mesaje eclesiologice de o asa mare importantă către Ioan Paul al 
II-lea, o învătătură perfect ortodoxă despre purcederea Sfântului Duh se găseste în admirabila 
scrisoare a lui loan al VIII-lea, papă ortodox al Romei (872-882), adresată Sfântului Fotie cel Mare 
al Constantinopolului (c.820-886). În această scrisoare, papa condamnă fără ocolisuri adăugarea 
lui Filioque si a doctrinei pe care o implică. Să amintim că această adăugire semnifică purcederea 


Sfântului Duh de la Tatăl (loan 15, 26) si de la Fiul (Filioque). 








Scrisoarea Papei loan al VIII-lea către Sfântul Fotie 


« Pentru a vă linisti în privinta acestui articol care a provocat scandaluri în Biserică: nu numai că nu admitem 
cuvântul în cauză, dar si pe cei care au îndrăznit să-l accepte primii îi privim ca unii care au încălcat cuvântul 
lui Dumnezeu, ca stricători ai învătăturii lui lisus Hristos, a Apostolilor si a Părintilor care ne-au dat Simbolul 
de credintă. Noi îi punem alături de Tuda, pentru că dezbină mădularele lui Hristos. Dar aveti o prea adâncă 
întelepciune pentru a nu întelege că e foarte greu ca toti episcopii nostri să fie adusi la această gândire si ca 
într-un timp atât de scurt să fie schimbat un obicei introdus de atâtia ani. Credem, deci, că nu trebuie să 
obligăm pe nimeni să renunte la adăugarea făcută Crezului, ci să-i determinăm putin câte putin si cu blândete 
să renunte la această blasfemie. Cei care ne acuză că o acceptăm se înseală; dar cei care afirmă că există 
printre noi multi oameni care o acceptă, spun adevărul. Vă rămâne să lucrati cu noi pentru a-i întoarce cu 


blândete pe cei care s-au depărtat de la sfânta învătătură. » 








Comentariu asupra scrisorii Papei loan al VIII-lea 


În enciclica sa despre Sfântul Duh, loan Paul al II-lea nu mentionează Biserica Ortodoxă decât o 
singură dată. Pe aceeasi pagină el reafirmă erezia romană despre Filioque. Prin aceasta, el cade sub 
judecata predecesorului său Ioan al VIII-lea, care îl califică "luptător împotriva cuvântului lui 
Dumnezeu, stricător al învătăturii lui lisus Hristos, a Apostolilor si a Părintilor care ne-au lăsat 
Simbolul de credintă." Papa loan Ortodoxul îl "pune alături de Iuda", pentru că "dezbină mădularele 


lui Hristos". 


Este important să se înteleagă că în adaosul Filiogue Biserica romană comite o dublă greseală: acea 
a ereziei si aceea a încălcării unui canon al unui Sinod Ecumenic. Erezia dublei purcederi a 
Sfântului Duh este foarte bine analizată de destinatarul scrisorii lui loan al VIII-lea, Sfântul Fotie, în 
a sa Mistagogie a Sfântului Duh. A spune că Sfântul Duh purcede de la Fiul, Care El Însusi este 
născut din Tatăl, introduce un element temporal în Sfânta Treime. Astfel, vesnicia Sfântului Duh 
este negată si în acest fel si divinitatea Sa si deci Treimea Însăsi. Filioque confundă relatiile care 
disting cele Trei Persoane divine, conducând logic la modalism si deci la negarea Sfintei Treimi. 
Este si o idee filosofică grosieră, prin care purcederea vesnică de la Tatăl este confundată cu 
misiunea istorică a Fiului. Ar fi bine ca loan Paul al II-lea să mediteze la scrisoarea lui loan al VIII- 


lea si să o compare cu învătătura conciliului de la Lateran IV (1215): 


« (...) Este deci evident că Fiul, născându-Se fără nici o diminuare, primeste substanta Tatălui si 
astfel Tatăl si Fiul au aceeasi substantă; si în acest fel, Tatăl si Fiul sunt acelasi lucru, la fel ca 


Sfântul Duh care purcede din Cei doi ( 


Spiritus Sanctus ab utroque procedens). »Asadar, învătătura Bisericii romane s-a schimbat după 


Ioan al VIII-lea. Doctrina pe care acest admirabil papă o detesta atât de mult reapare în fortă la 


Conciliul de la Florenta (1439), în Decretum pro Graecis: « Hotărâm, pentru ca acest adevăr de 
credintă să fie crezut si acceptat de toti crestinii si să fie folositor pentru toti, că Sfântul Duh este 
vesnic din Tatăl si din Fiul si că îsi are esenta si fiinta Sa subzistând de la Tatăl si de la Fiul în 
acelasi timp si că purcede din vesnicie ca dintr-un singur principiu si ca o singură expiratie a celor 


doi; (.). » 


Acest text proclamă fără rusine că este admisibil si rezonabil să fie adăugată expresia Filioque la 


Simbolul de credintă: « 


Diffinimus insuper, explicationem verborum illorum 'Filioque' veritatis declarandae gratia, et 
imminente tunc necessitate, licite ac rationabiliter Symbole fuisse appositam. »Din nefericire pentru 
"părintii" conciliului de la Florenta, canonul al VII-lea al Sinodului de la Efes (431, al III-lea 
Ecumenic), declară: « . Sfântul Sinod a hotărât ca nimănui să nu-i fie îngăduit să dea la iveală, sau 
să scrie, sau să întocmească altă credintă, contrară celei stabilite de Sfintii Părinti întruniti de Duhul 


Sfânt la Niceea. 


« Iar cei care îndrăznesc să alcătuiască o credintă diferită sau să introducă sau să o propovăduiască 
celor care doresc să se întoarcă la cunostinta adevărului, fie de la păgânism, fie de la iudaism sau de 
la oricare altă erezie, acestia, dacă sunt episcopi sau clerici, să fie depusi, episcopii de la episcopat 


si clericii din cler, iar dacă sunt laici, să fie anatemizati. » 
In consecintă, trebuie să considerăm că loan Paul al II-lea este ipso facto depus de la episcopat. 


Scrisoarea lui Ioan al VIII-lea indică aceeasi consecintă pentru erezia Filioque pe care Grigorie cel 
Mare o mentionase pentru erezia episcopului universal: ea "dezbină mădularele lui Hristos"; "prin 


titlul vostru criminal si plin de mândrie, Biserica este împărtită." 








Concluzii 


Lectura acestor două scrisori papale demonstrează cu o claritate exemplară că până în secolul al IX- 
lea papii de la Roma propovăduiau aceeasi ortodoxie pe care Biserica Ortodoxă o propovăduieste 
astăzi. Celelalte texte pe care le-am citat demonstrează că, începând cu Evul Mediu, Biserica din 
Occident si-a schimbat credinta într-o asemenea măsură încât să se găsească în contradictie clară cu 
papii ortodocsi pe care i-am citat. Cele două scrisori restabilesc doctrina autentică în legătură cu 
episcopatul în Biserică si purcederea Sfântului Duh. Cei doi papi citati consideră că ereziile 
sustinute astăzi, în aceste puncte, de către Biserica Romano-Catolică si foarte explicit de către loan 


Paul al II-lea sunt cauza dezbinării crestinilor. Sinoadele Ecumenice au decretat că o astfel de vină 


trebuie sanctionată prin depunere. Sfântul Grigorie spune în scrisoarea sa ($ 4) că nu trebuie să 


fim în comuniune cu un astfel de eretic. 


Recomandăm, asadar, lui loan Paul al II-lea un studiu aprofundat ale acestor două texte pentru a se 
converti, dar si iubitilor nostri frati ai Bisericii Ortodoxe Române, pentru a nu fi păcăliti de 


discursurile diplomatice si mieroase pe care le vor auzi în curând. 


Igumen Andre (Wade), Belfort, martie 1999. 


